**Nagylóc Község Önkormányzata Képviselő-testületének ../2025. (V. 29.) önkormányzati rendelete**

**a helyi közművelődésről**

**(rendelet tervezet)**

[1] Nagylóc Község Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján jár el.

[2] Az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában és meghatározott feladatkörében eljárva -a Nagylóci Roma Nemzetiségi Önkormányzattal történt egyeztetést követően-a következőket rendeli el:

**1. A rendelet hatálya**

**1. §**

(1) A rendelet területi hatálya Nagylóc Község közigazgatási területére terjed ki.

(2) A személyi hatálya:

*1.* közművelődési tevékenységben résztvevőkre,

*2.* a közművelődési szervezetekre, működtetőire és alkalmazottakra,

*3.* az önkormányzat által támogatásban részesített közművelődési célú tevékenységet folytatókra,

*4.* az a)-c) pontokban meghatározottak által nyújtott szolgáltatások igénybe vevőire terjed ki.

**2. Az önkormányzat által biztosított közművelődési alapszolgáltatások**

**2. §**

(1) Nagylóc Község Önkormányzata (továbbiakban: önkormányzat) a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kultv.) 76. § (3) bekezdésében meghatározott közművelődési alapszolgáltatások közül az alábbiakat látja el:

(2) Művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,

*a)* A közművelődési tevékenységek és a művelődő közösségek számára biztosítja a közösségi színtér használatát, a helyiséget és tárgyi feltételeket,

*b)* A művelődő közösségek számára bemutatkozási lehetőséget biztosít az Önkormányzat által szervezett községi rendezvényeken, közösségi színtereken,

*c)* Fórumot szervez, ahol a művelődő közösségek a feladatellátással kapcsolatban észrevételt, javaslatot tehetnek.

(3) A közösségi és társadalmi részvétel fejlesztése,

*a)* A helyi társadalom kapcsolatrendszerének, közösségi életének, érdekérvényesítésének, az állampolgári részvétel fejlődését elősegítő, közösségfejlesztő programokat, tevékenységeket szolgáltatások szervezése,

*b)* A különböző kultúrák közötti kapcsolatok kiépítése és fenntartását elősegítő programok, tevékenységek szervezése.

(4) A hagyományos közösségi kulturális értékek átörökítése feltételeinek biztosítása,

*a)* A helytörténettel, a népművészettel, a népi iparművészettel és a település szellemi kulturális örökségével kapcsolatos csoport, szakkör, klub működtetése, támogatása,

*b)* A helyi művelődési szokások gondozásában, gazdagításában, értéktárak kialakításában, gondozásában, a települési értékeket bemutató és népszerűsítő programokat, tevékenységeket, szolgáltatásokat szervezése,

*c)* Az anyanyelvápolás érdekében programok, tevékenységek szervezése,

*d)* A helyi, térségi roma nemzetiségi közösségek bevonásával a nemzetiségi kultúra értékeinek megismertetése.

**3. A feladatellátás formája**

**3. §**

(1) Az Önkormányzat a közművelődési alapszolgáltatások ellátása érdekében közösségi színteret működtet, az alábbi helyszínen: Közösségi Tér Nagylóc, Rákóczi út 135. szám alatti épület,

(2) Az Önkormányzat a közművelődési alapszolgáltatások ellátása érdekében további teret biztosít, az alábbi helyszínen: Szabadtéri Színpad Nagylóc, Rákóczi út 97/A szám alatt,

(3) Az Önkormányzat közművelődési feladatainak ellátására közművelődési megállapodást köthet,

(4) Az Önkormányzat a közművelődési alapszolgáltatási feladatok ellátását szakirányú középfokú végzettséggel rendelkező személy foglalkoztatásával valósítja meg,

(5) Az Önkormányzat által fenntartott közösségi színtér minden év március 1-ig éves szolgáltatási tervet készít a 20/2018. (VII.9.) EMMI rendelet 3. § szerint, amelyet a képviselő-testület határozattal fogad el.

**4. A közművelődésben együttműködő partnerek**

**4. §**

Az Önkormányzat közművelődési feladatainak ellátása érdekében együttműködik:

*a)* kulturális célú civil szervezetekkel,

*aa)* Zengő Színpad Egyesület,

*ab)* A Nagylóci Nyugdíjasokért és Hadirokkantakért Egyesület,

*ac)* Faluvédő Egyesület,

*b)* az egyházakkal,

*c)* a helyi Roma Nemzetiségi Önkormányzattal,

*d)* magánszemélyekkel, önkéntesekkel,

*e)* közművelődési feladatokat ellátó országos, megyei, járási, testvértelepülési intézményekkel,

*f)* oktatási-nevelési intézményekkel,

*fa)* Csicsergő Óvoda és Konyha,

*fb)* Varsányi Hunyadi Mátyás Általános Iskola Nagylóci Telephely,

*g)* ifjúsági önszerveződő csoportok.

**5. A közművelődési feladatok finanszírozása**

**5. §**

(1) A közművelődési feladatok ellátásának finanszírozása és forrásai:

*1.* központi költségvetési támogatás,

*2.* pályázati úton elnyerhető támogatás,Nagylóc

*3.* saját bevétel,

*4.* a költségvetésen kívüli egyéb forrás.

(2) Az Önkormányzat a kötelező közművelődési feladatként meg nem határozott feladatra egyedi támogatást biztosíthat, amely nem veszélyeztetheti a kötelező feladatok megvalósítását,

(3) Az Önkormányzat az éves önkormányzati támogatás mértékét a mindenkori költségvetési rendeletében határozza meg,

(4) A közösségi színterek üzemeltetésének alapvető műszaki, technikai feltételeit, az épületek működőképessége megőrzésének, korszerűsítésének költségeit, pályázati önrészt a költségvetéséből finanszírozza,

(5) Az Önkormányzat a közművelődési célú tevékenységet folytatókat pénzbeli és nem pénzbeli támogatásokkal, valamint ingatlanok ingyenes vagy kedvezményes használatba adás révén segítheti.

**6. §**

Hatályát veszti a helyi közművelődésről szóló 13/2020. (VII.15.) önkormányzati rendelet.

**7. §**

Ez a rendelet 2025. május 30-án lép hatályba.

Nagylóc, 2025. május 29.

 dr. Pintérné Szabó Judit dr. Pintér Gábor

 polgármester aljegyző

A rendelet kihirdetve:

2025. május 29.

 dr. Pintér Gábor

 aljegyző

Végső előterjesztői indokolás

Az 1997. évi CXL. törvény a muzeális intézményekről, a nyilvános könyvtári ellátásról és a közművelődésről 83/A. § (2) bek. alapján: „A települési önkormányzat a közművelődési rendeletét a – Közművelődési Kerekasztallal és a települési nemzetiségi önkormányzattal való egyeztetés keretében – legalább ötévente felülvizsgálja.”

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |
| --- | --- |
| **Rendelettervezet címe:** | **Nagylóc Község Önkormányzata Képviselő-testületének 7/2025. (V. 29.) önkormányzati rendelete****a helyi közművelődésről** |
| **Rendelettervezet valamennyi jelentős hatása, különösen** |
| Társadalmi, gazdasági hatás: | Gazdasági, költségvetési hatás: | Környezeti, egészségügyi következmények: | Adminisztratív terheket befolyásoló hatás: | Egyéb hatás: |
| Van | Közvetlen hatása nincs | Nincs | Nincs | nincs |
| **A rendelet megalkotása szükséges, mert:** Az 1997. évi CXL. törvény a muzeális intézményekről, a nyilvános könyvtári ellátásról és a közművelődésről 83/A. § (2) bek. alapján: „A települési önkormányzat a közművelődési rendeletét a – Közművelődési Kerekasztallal és a települési nemzetiségi önkormányzattal való egyeztetés keretében – legalább ötévente felülvizsgálja.” |
| **A rendelet megalkotásának elmaradása esetén várható következmények:** Nagylóc Község Önkormányzata nem tesz eleget jogszabályi kötelezettségének. |
| **A rendelet alkalmazásához szükséges feltételek:**A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak. |